CELEX: 32012R0865
Language: et
Date: 2012-09-21 00:00:00
Title: Komisjoni rakendusmäärus (EL) nr 865/2012, 21. september 2012 , millega muudetakse määrust (EÜ) nr 867/2008, millega kehtestatakse nõukogu määruse (EÜ) nr 1234/2007 üksikasjalikud rakenduseeskirjad seoses oliivisektori ettevõtjate organisatsioonide, nende tööprogrammide ja kõnealuste programmide rahastamisega

22.9.2012   
            
            
               ET
            
            
               Euroopa Liidu Teataja
            
            
               L 256/18
            
         KOMISJONI RAKENDUSMÄÄRUS (EL) nr 865/2012,
   21. september 2012,
   millega muudetakse määrust (EÜ) nr 867/2008, millega kehtestatakse nõukogu määruse (EÜ) nr 1234/2007 üksikasjalikud rakenduseeskirjad seoses oliivisektori ettevõtjate organisatsioonide, nende tööprogrammide ja kõnealuste programmide rahastamisega
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 22. oktoobri 2007. aasta määrust (EÜ) nr 1234/2007, millega kehtestatakse põllumajandusturgude ühine korraldus ning mis käsitleb teatavate põllumajandustoodete erisätteid (ühise turukorralduse ühtne määrus), (1) eriti selle artikli 103 lõike 2 kolmandat lõiku koostoimes artikliga 4,
   ning arvestades järgmist:
   
               (1)
            
            
               Komisjoni määruse (EÜ) nr 867/2008 (2) artikli 11 kohaselt võivad oliivisektori ettevõtjate organisatsioonid saada maksimaalse ettemaksena 90 % igaks aastaks ette nähtud abikõlblikest kulutustest, tingimusel et nad esitavad tagatise. Seepärast teeb liikmesriik esimese osamakse enne selle kuu lõppu, mis järgneb kuule, mil alustatakse heakskiidetud tööprogrammi iga-aastast rakendamist.
            
         
               (2)
            
            
               Majanduskriisi tõttu ei olnud kõnealusel sättel, mille eesmärk on võimaldada töö kiiret alustamist, Kreekas soovitud mõju. Teatavatele oliivisektori ettevõtjate organisatsioonidele, kes ei ole majanduskriisist tingituna suutnud esitada määruse (EÜ) nr 867/2008 artikli 11 lõikes 4 sätestatud tagatist, ei ole tehtud kõnealuse artikli lõike 2 kohast ettemakset, mistõttu nad ei ole alustanud oma 2012.–2015. aasta tööprogrammi rakendamist.
            
         
               (3)
            
            
               Nimetatud tingimustes tuleks kõnealusele liikmesriigile anda võimalus teha erandkorras määruse (EÜ) nr 867/2008 artikli 11 lõike 2 esimeses lõigus sätestatud ettemakse esimene osamakse 30. septembriks 2012, mis võimaldaks abisaajatel kasutada varasemate tööprogrammide jaoks esitatud ja vahepeal vabastatud tagatisi, tingimusel et kõik asjakohased tingimused on täidetud.
            
         
               (4)
            
            
               Seepärast tuleks määrust (EÜ) nr 867/2008 vastavalt muuta.
            
         
               (5)
            
            
               Meetme tõhususe tagamiseks peaks käesolev määrus jõustuma järgmisel päeval pärast selle avaldamist Euroopa Liidu Teatajas.
            
         
               (6)
            
            
               Käesoleva määrusega ette nähtud meetmed on kooskõlas põllumajandusturgude ühise korralduse komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Määruse (EÜ) nr 867/2008 artikli 11 lõikele 2 lisatakse järgmine lõik:
   
      „Erandina esimesest lõigust võib Kreeka maksta asjaomastele ettevõtjate organisatsioonidele ajavahemikuks 2012–2015 heaks kiidetud tööprogrammide esimese rakendusaasta eest kuni 30. septembrini 2012 esimese osamaksena poole lõikes 1 osutatud summast.”
   
   Artikkel 2
   Käesolev määrus jõustub järgmisel päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 21. september 2012
      
         
            Komisjoni nimel
         
         
            president
         
         José Manuel BARROSO
      
   
   
      (1)  ELT L 299, 16.11.2007, lk 1.
   
      (2)  ELT L 237, 4.9.2008, lk 5.